Elon Musk แห่งประเทศจีน คือใคร?
ธุรกิจเทคโนโลยีของประเทศสหรัฐอเมริกา และจีนแข่งขันกันมาตลอดหลายสิบปี  Apple (1976) แข่งกับ Huawei (1987) Netflix (1997) แข่งกับ iQiyi (2010) Google (1998) แข่งกับ Baidu (2000) Twitter (2006) แข่งกับ Weibo (2009)  ในวงเล็บคือปีที่ก่อตั้งบริษัท  และในปีนี้..  ประเทศจีนกำลังก้าวเข้ามาเป็นผู้เล่นในอุตสาหกรรมรถยนต์ไฟฟ้าอย่างเต็มตัว  โดยบริษัท Nio Inc. ก่อตั้งโดยคุณ William Li เศรษฐีจีนเจ้าของทรัพย์สินกว่า 36,000 ล้านบาท  แล้วทำไมคุณ Li ถึงถูกนำไปเปรียบเทียบกับ Elon Musk ลงทุนแมนจะเล่าให้ฟัง
15 ม.ค. 2562

Elon Musk แห่งประเทศจีน คือใคร? / โดย ลงทุนแมน
ธุรกิจเทคโนโลยีของประเทศสหรัฐอเมริกา และจีนแข่งขันกันมาตลอดหลายสิบปี
Apple (1976) แข่งกับ Huawei (1987)
Netflix (1997) แข่งกับ iQiyi (2010)
Google (1998) แข่งกับ Baidu (2000)
Twitter (2006) แข่งกับ Weibo (2009)
ในวงเล็บคือปีที่ก่อตั้งบริษัท
และในปีนี้..
ประเทศจีนกำลังก้าวเข้ามาเป็นผู้เล่นในอุตสาหกรรมรถยนต์ไฟฟ้าอย่างเต็มตัว
โดยบริษัท Nio Inc. ก่อตั้งโดยคุณ William Li เศรษฐีจีนเจ้าของทรัพย์สินกว่า 36,000 ล้านบาท
แล้วทำไมคุณ Li ถึงถูกนำไปเปรียบเทียบกับ Elon Musk
ลงทุนแมนจะเล่าให้ฟัง
ก่อนอื่นมาทำความรู้จักกับคุณ Li กันก่อน..
คุณ Li ถูกเรียกว่าเป็น Serial Entrepreneur เป็นคำที่ใช้เปรียบเทียบนักธุรกิจที่ต่อยอดความคิด และสร้างสรรค์สิ่งใหม่ๆ อยู่ตลอดเวลา
เนื่องมาจากเขาเป็นผู้ร่วมก่อตั้ง และลงทุนในธุรกิจมาแล้วไม่ต่ำกว่า 40 บริษัทด้วยวัยเพียง 43 ปี..
ที่น่าสนใจคือ บริษัทที่คุณ Li ร่วมลงทุนและก่อตั้งจะอยู่ในธุรกิจกลุ่มเทคโนโลยี และอุตสาหกรรมรถยนต์ทั้งสิ้น
เริ่มต้นตั้งแต่ปี 2000..
เขาก่อตั้งบริษัท Bitauto Holdings Limited ทำธุรกิจแพลตฟอร์มให้บริการข้อมูลครบวงจรในอุตสาหกรรมรถยนต์ผ่านเว็บไซต์และแอปพลิเคชัน
ในปี 2010 คุณ Li นำแพลตฟอร์ม Bitauto เข้าจดทะเบียนในตลาดหลักทรัพย์นิวยอร์ก (NYSE) ได้สำเร็จโดยปัจจุบันบริษัทมีมูลค่าประมาณ 47,500 ล้านบาท
บริษัท Bitauto Holdings Limited
ปี 2015 รายได้ 20,000 ล้านบาท
ปี 2016 รายได้ 27,000 ล้านบาท
ปี 2017 รายได้ 41,000 ล้านบาท
หลังจากนั้น..
คุณ Li เริ่มสนใจอุตสาหกรรมการผลิตรถยนต์ไฟฟ้า
เขาจึงนำเสนอแนวคิดที่จะอัปเกรดภาพลักษณ์อุตสาหกรรมรถยนต์ไฟฟ้าในประเทศจีน จากตลาดผู้ผลิตชิ้นส่วน กลายมาเป็นเจ้าของแบรนด์รถยนต์
จนในที่สุดออกมาเป็นบริษัท Nio Inc.ในปี 2014
บริษัท Nio เริ่มต้นจากการพัฒนารถสปอร์ตไฟฟ้าคันแรกในรุ่น EP9 ก่อนที่จะเริ่มตีตลาดรถ SUV ที่มีความต้องการสูงในประเทศจีน รวมถึงวางแผนที่จะขยายไปยังต่างประเทศ..
อย่างไรก็ตาม คำถามที่ตามมาคือ..
แล้วพันธมิตรทางธุรกิจของ Nio คือใครบ้าง?
Tencent Holdings Limited ผู้ผลิตซอฟต์แวร์เข้ามาพัฒนาระบบอัจฉริยะภายในรถยนต์
Contemporary Amperex Technology ผู้ผลิตแบตเตอรี่ลิเทียม-ไอออน
Robert Bosch GmbH และ Continental ผู้ผลิตชิ้นส่วนยานยนต์
นอกจากนี้บริษัท Nio ยังได้รับการระดมทุนจาก Baidu, Temasek และ Lenovo
จนในที่สุดบริษัท Nio สามารถจดทะเบียนในตลาดหลักทรัพย์ NYSE ได้ในเดือนกันยายนที่ผ่านมา
ปัจจุบันมีมูลค่าประมาณ 200,000 ล้านบาท
สิ่งเหล่านี้ทำให้คุณ Li ถูกนำไปเปรียบเทียบกับ Elon Musk ทั้งในเรื่องการต่อยอดทางธุรกิจ, ธุรกิจรถยนต์ไฟฟ้า รวมไปถึงดีไซน์และภาพลักษณ์ของบริษัทที่ฉีกภาพลักษณ์เดิมๆ ของประเทศจีน
จนนิตยสาร Forbes ขนานนามให้เขาเป็น Elon Musk of China เลยทีเดียว..
ก็น่าสนใจไม่น้อยว่า ก้าวต่อไปของ Nio และ William Li จะนำรถไฟฟ้าไปแข่งขันกับ Tesla ได้อย่างสูสีหรือไม่
ไม่แน่ว่าในอนาคตอันใกล้นี้ เราอาจได้เห็น Nio วิ่งในประเทศไทยมากกว่า Tesla ก็เป็นได้..
----------------------
ยังมีเรื่องของคนดัง และบริษัทชั้นนำของโลก ให้ติดตามอีกมากมายที่เพจลงทุนแมน ในแอปพลิเคชัน blockdit โหลดฟรี 
----------------------
References
-
-
-
-
-
-
-
-